Okresná prokuratúra Trnava 
Vajanského 22, 918 67 Trnava 1 	

Sp. zn. : 3 Pv 254/12/2207	Trnava, 23.1.2013
EEČ : 2-21-36-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 700,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Detský domov Opora, 922 07 Pečeňady č. 66 
d.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Okresný dopravný inšpektorát v Trnave pod spisovou značkou ORP-Di-TT-142/2012.
dňa 26.3.2012 v čase o 06.55 hod. v úseku cesty č. XXXXX, km XXXXX v blízkosti diaľničného nadjazdu pri obci XXXXX obvinený XXXXX viedol vozidlo zn. Citroen C4, EČ: XXXXX smerom od diaľnice D-1 k ceste č. XXXXX, pričom ako s vozidlom vyšiel pripájacím pruhom na rovný úsek cesty XXXXX v smere na Trnavu, tak sa rozhodol, že sa s vozidlom na ceste otočí a bude v jazde pokračovať smerom na XXXXX, no pred samotným manévrom otáčania na rovnom úseku cesty sa dostatočne nepresvedčil, či tak môže urobiť bez nebezpečenstva, najmä či svojím manévrom neohrozí vodiča idúceho za ním, následkom čoho pri manévri otáčania vľavo vošiel do jazdnej dráhy vozidlu zn. Peugeot 206, EČ: XXXXX vodičky XXXXX, nar. XXXXX, bytom XXXXX - XXXXX, XXXXX č. 108, ktorá vozidlo zn. Citroen v tom čase práve predchádzala a pravou prednou časťou vozidla narazila do oblasti dverí vodiča vozidla zn. Citroen, v dôsledku ktorého nárazu sa jej vozidlo odrazilo mimo cestu vľavo, kde vozidlo zbehlo do priekopy a zastavilo sa až na poli, pri čom na vozidle zn. Peugeot vznikla škoda vo výške 1.418,18-€ a poškodená XXXXX utrpela zlomeninu hrudnej kosti, ktoré zranenie si objektívne vyžiadalo liečenie a obmedzenie v obvyklom spôsobe života po dobu od 26.3.2012 do 4.5.2012,

Odôvodnenie: 
Uznesením povereného príslušníka Okresného dopravného inšpektorátu Okresného riaditeľstva PZ v XXXXXe zo dňa 3.4.2012, ČVS: ORP-DI-TT-142/2012, bolo podľa § 199 odsek 1 Trestného poriadku začaté trestné stíhanie a následne uznesením rovnakej sp. zn. zo dňa 31.7.2012 bolo podľa § 206 odsek 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 10 odsek 1 Trestného zákona prečinom je 
a) trestný čin spáchaný z nedbanlivosti alebo 
b) úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov.

V zmysle § 215 ods. 1 Trestného poriadku prokurátor zastaví trestné stíhanie, ak
a) je nepochybné, že sa nestal skutok, pre ktorý sa vedie trestné stíhanie, 
b) nie je tento skutok trestným činom a nie je dôvod na postúpenie veci, 
c) je nepochybné, že skutok nespáchal obvinený, 
d) je trestné stíhanie neprípustné podľa § 9, 
e) obvinený nebol v čase činu pre nepríčetnosť trestne zodpovedný, 
f) obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie, 
g) sa schváli zmier medzi obvineným a poškodeným, alebo
h) zanikla trestnosť činu.

Vykonaným dokazovaním bolo preukázané, že obvinený XXXXX sa dopustil prečinu ublíženia na zdraví podľa § 158 Trestného zákona, za ktorý Trestný zákon ustanovuje trest odňatia slobody až na jeden rok. 

Obvinený XXXXX pri svojom výsluchu pred povereným príslušníkom PZ ako aj  v priebehu mediácie pred probačným a mediačným úradníkom Okresného súdu v XXXXXe slobodne, vážne a určito vyhlásil, že spáchal skutok, za ktorý je stíhaný, pričom svoje protiprávne konanie oľutoval.
	
Obvinený XXXXX urobil opatrenia na náhradu škody, keď nahlásil poistnú udalosť poisťovni KOMUNÁLNA poisťovňa a.s. Bratislava, ktorá z poistnej zmluvy č. XXXXX uhradila poškodenej XXXXX škodu spôsobenú prevádzkou motorového vozidla - a to náhradu za stratu na zárobku počas práceneschopnosti vo výške 336,10-€, bolestné vo výške 1.022,-€ a škodu na motorovom vozidle vo výške 1.418,18-€. Následne obvinený uhradil poškodenej XXXXX aj doplatok k ušlej mzde vo výške 700,-€, ktorý si uplatnila v trestnom konaní.
.
Pri vykonaní mediácie poškodená XXXXX súhlasila so schválením zmieru s obvineným XXXXX.

Obvinený XXXXX uzatvoril dňa 11.1.2013 prostredníctvom probačného a mediačného úradníka Okresného súdu XXXXXa zmier s poškodenou XXXXX, ktorá zároveň prehlásila, že v predmetnom trestnom konaní boli jej nároky na náhradu škody uspokojené v celom rozsahu. 

Dňa 11.1.2013 obvinený XXXXX vložil na depozitný účet Okresnej prokuratúry XXXXXa číslo účtu 7000230596/8180 peňažnú sumu vo výške 200,-€, určenú na všeobecne prospešné účely, z toho 50% predstavuje suma určená Detskému domovu Opora, 922 07 XXXXX 66 a 50% predstavuje suma určená na peňažnú pomoc obetiam trestnej činnosti.. Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce.  

S poukazom na vyššie zmienené skutočnosti som rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrea Foltánková
prokurátorka